# Iris Oifigiúil L 319/2021

| | ISSN 1977-0839 |
| --- | --- |
| Iris Oifigiúil
  an Aontais Eorpaigh | L 319 |
| | |
| An t-eagrán Gaeilge | Reachtaíocht | Imleabhar 6410 Meán Fómhair 2021 |

ISSN 1977-0839

Iris Oifigiúil

an Aontais Eorpaigh

L 319

An t-eagrán Gaeilge

Reachtaíocht

Imleabhar 6410 Meán Fómhair 2021

---

| Clár | | II   Gníomhartha neamhreachtacha | Leathanach |
| --- | --- | --- | --- |
| | | RIALACHÁIN |
| | * | Rialachán Cur Chun Feidhme (AE) 2021/1460 ón gCoimisiún an 9 Meán Fómhair 2021 lena leasaítear den 322ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe i gcoinne daoine agus eintitis áirithe atá bainteach leis na heagraíochtaí SIIL (Da'esh) agus Al-Qaida | 1 |
| | | CINNTÍ |
| | * | Cinneadh (AE) 2021/1461 ó Ionadaithe Rialtais na mBallstát an 8 Meán Fómhair 2021 lena gceaptar beirt Abhcóidí Ginearálta den Chúirt Bhreithiúnais | 4 |
| | * | Cinneadh (AE) 2021/1462 ó Ionadaithe Rialtais na mBallstát an 8 Meán Fómhair 2021 lena gceaptar Breitheamh den Chúirt Ghinearálta | 5 |

Clár

II   Gníomhartha neamhreachtacha

Leathanach

RIALACHÁIN

*

Rialachán Cur Chun Feidhme (AE) 2021/1460 ón gCoimisiún an 9 Meán Fómhair 2021 lena leasaítear den 322ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe i gcoinne daoine agus eintitis áirithe atá bainteach leis na heagraíochtaí SIIL (Da'esh) agus Al-Qaida

1

CINNTÍ

*

Cinneadh (AE) 2021/1461 ó Ionadaithe Rialtais na mBallstát an 8 Meán Fómhair 2021 lena gceaptar beirt Abhcóidí Ginearálta den Chúirt Bhreithiúnais

4

*

Cinneadh (AE) 2021/1462 ó Ionadaithe Rialtais na mBallstát an 8 Meán Fómhair 2021 lena gceaptar Breitheamh den Chúirt Ghinearálta

5

| GA | Tagraíonn gníomhartha a bhfuil a dteidil i gcló éadrom do bhainistiú cúrsaí talmhaíochta ó lá go lá agus go ginearálta bíonn tréimhse theoranta bailíochta i gceist leo.
  Tá teidil na ngníomhartha eile i gcló trom agus tagann réiltín rompu. |
| --- | --- |

GA

Tagraíonn gníomhartha a bhfuil a dteidil i gcló éadrom do bhainistiú cúrsaí talmhaíochta ó lá go lá agus go ginearálta bíonn tréimhse theoranta bailíochta i gceist leo.

Tá teidil na ngníomhartha eile i gcló trom agus tagann réiltín rompu.

---

II Gníomhartha neamhreachtacha

RIALACHÁIN

| 10.9.2021 | GA | Iris Oifigiúil an Aontais Eorpaigh | L 319/1 |
| --- | --- | --- | --- |

10.9.2021

GA

Iris Oifigiúil an Aontais Eorpaigh

L 319/1

---

RIALACHÁN CUR CHUN FEIDHME (AE) 2021/1460 ÓN gCOIMISIÚN

an 9 Meán Fómhair 2021

lena leasaítear den 322ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe i gcoinne daoine agus eintitis áirithe atá bainteach leis na heagraíochtaí SIIL (Da'esh) agus Al-Qaida

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 881/2002 ón gComhairle an 27 Bealtaine 2002 lena bhforchuirtear bearta sriantacha sonracha áirithe i gcoinne daoine agus eintitis áirithe atá bainteach leis na heagraíochtaí SIIL (Da'esh) agus Al-Qaida (1), agus go háirithe Airteagal 7(1)(a) agus Airteagal 7a(5) de,

De bharr an mhéid seo a leanas:

| (1) | Le hIarscríbhinn I a ghabhann le Rialachán (CE) Uimh. 881/2002 liostaítear na daoine, na grúpaí agus na heintitis arna gcumhdach ag reo cistí agus acmhainní eacnamaíocha faoin Rialachán sin. |
| --- | --- |

(1)

Le hIarscríbhinn I a ghabhann le Rialachán (CE) Uimh. 881/2002 liostaítear na daoine, na grúpaí agus na heintitis arna gcumhdach ag reo cistí agus acmhainní eacnamaíocha faoin Rialachán sin.

| (2) | An 6 Meán Fómhair 2021, chinn Coiste Smachtbhannaí Chomhairle Slándála na Náisiún Aontaithe iontráil amháin a bhaint de liosta na ndaoine, na ngrúpaí agus na n-eintiteas ar cheart feidhm a bheith ag reo cistí agus acmhainní eacnamaíocha maidir leo. |
| --- | --- |

(2)

An 6 Meán Fómhair 2021, chinn Coiste Smachtbhannaí Chomhairle Slándála na Náisiún Aontaithe iontráil amháin a bhaint de liosta na ndaoine, na ngrúpaí agus na n-eintiteas ar cheart feidhm a bheith ag reo cistí agus acmhainní eacnamaíocha maidir leo.

| (3) | Ba cheart, dá bhrí sin, Iarscríbhinn I a ghabhann le Rialachán (CE) Uimh. 881/2002 a leasú dá réir sin, |
| --- | --- |

(3)

Ba cheart, dá bhrí sin, Iarscríbhinn I a ghabhann le Rialachán (CE) Uimh. 881/2002 a leasú dá réir sin,

TAR ÉIS AN RIALACHÁN SEO A GHLACADH:

Airteagal 1

Leasaítear Iarscríbhinn I a ghabhann le Rialachán (CE) Uimh. 881/2002 i gcomhréir leis an Iarscríbhinn a ghabhann leis an Rialachán seo.

Airteagal 2

Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

Arna dhéanamh sa Bhruiséil, 9 Meán Fómhair 2021.

Thar ceann an Choimisiúin,

Ar son an Uachtaráin,

An tArd-Stiúrthóir

An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil

---

(1)  
  IO L 139, 29.5.2002, lch. 9.

1

---

IARSCRÍBHINN

In Iarscríbhinn I a ghabhann le Rialachán (CE) Uimh. 881/2002, scriostar an iontráil seo a leanas faoin gceannteideal “Daoine nádúrtha”:

“Khalifa Muhammad Turki Al-Subaiy (script bhunaidh: خليفة محمد تركي السبيعي) (ailiasanna láidre: (a) Khalifa Mohd Turki Alsubaie; (b) Khalifa Mohd Turki al-Subaie; (c) Khalifa Al-Subayi; (d) Khalifa Turki bin Muhammad bin al-Suaiy; ailiasanna neamhláidre: (a) Abu Mohammed al-Qatari; (b) Katrina). Dáta breithe: 1.1.1965. Áit bhreithe: Doha, Catar. Náisiúntacht: Catarach. Pas uimh.: (a) 1353275 (Pasuimhir Chatarach, arb é dáta a dul in éag an 12.6.2022); (b) 00685868 (Pasuimhir Chatarach arna heisiúint in Doha an 5.2.2006 agus a chuaigh in éag an 4.2.2011). Uimh. aitheantais náisiúnta: 26563400140 (Uimhir aitheantais Chatarach). Seoladh: Al-Waab, Catar. Faisnéis eile: Hamdah Ahmad Haidoos is ea ainm na máthar. Dáta an ainmniúcháin dá dtagraítear in Airteagal 7d(2)(i): 10.10.2008.”

---

CINNTÍ

| 10.9.2021 | GA | Iris Oifigiúil an Aontais Eorpaigh | L 319/4 |
| --- | --- | --- | --- |

10.9.2021

GA

Iris Oifigiúil an Aontais Eorpaigh

L 319/4

---

CINNEADH (AE) 2021/1461 Ó IONADAITHE RIALTAIS NA mBALLSTÁT

an 8 Meán Fómhair 2021

lena gceaptar beirt Abhcóidí Ginearálta den Chúirt Bhreithiúnais

TÁ IONADAITHE RIALTAIS BHALLSTÁIT AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 19 de,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 253 agus 255 de,

De bharr an mhéid seo a leanas:

| (1) | De bhun Airteagail 5 agus 7 de Phrótacal Uimh. 3 ar Reacht Chúirt Bhreithiúnais an Aontais Eorpaigh, agus tar éis do Gerard HOGAN éirí as oifig amhail an 6 Deireadh Fómhair 2021, ba cheart Abhcóide Ginearálta a cheapadh don Chúirt Bhreithiúnais ar feadh a bhfuil fágtha de théarma oifige Gerard HOGAN, eadhon go dtí an 6 Deireadh Fómhair 2024. |
| --- | --- |

(1)

De bhun Airteagail 5 agus 7 de Phrótacal Uimh. 3 ar Reacht Chúirt Bhreithiúnais an Aontais Eorpaigh, agus tar éis do Gerard HOGAN éirí as oifig amhail an 6 Deireadh Fómhair 2021, ba cheart Abhcóide Ginearálta a cheapadh don Chúirt Bhreithiúnais ar feadh a bhfuil fágtha de théarma oifige Gerard HOGAN, eadhon go dtí an 6 Deireadh Fómhair 2024.

| (2) | Moladh go ndéanfaí Anthony COLLINS a cheapadh don phost sin. |
| --- | --- |

(2)

Moladh go ndéanfaí Anthony COLLINS a cheapadh don phost sin.

| (3) | Chomh maith leis sin, rachaidh téarmaí oifige ceithre Bhreitheamh déag agus seisear Abhcóidí Ginearálta den Chúirt Bhreithiúnais in éag an 6 Deireadh Fómhair 2021. Ba cheart, dá bhrí sin, ceapacháin a dhéanamh do na poist sin don tréimhse dar tús an 7 Deireadh Fómhair 2021 agus dar críoch an 6 Deireadh Fómhair 2027. |
| --- | --- |

(3)

Chomh maith leis sin, rachaidh téarmaí oifige ceithre Bhreitheamh déag agus seisear Abhcóidí Ginearálta den Chúirt Bhreithiúnais in éag an 6 Deireadh Fómhair 2021. Ba cheart, dá bhrí sin, ceapacháin a dhéanamh do na poist sin don tréimhse dar tús an 7 Deireadh Fómhair 2021 agus dar críoch an 6 Deireadh Fómhair 2027.

| (4) | Moladh go ndéanfaí Laila MEDINA a cheapadh sa phost mar Abhcóide Ginearálta den Chúirt Bhreithiúnais. |
| --- | --- |

(4)

Moladh go ndéanfaí Laila MEDINA a cheapadh sa phost mar Abhcóide Ginearálta den Chúirt Bhreithiúnais.

| (5) | Thug an painéal a cuireadh ar bun faoi Airteagal 255 den Chonradh ar Fheidhmiú an Aontais Eorpaigh tuairim fhabhrach uaidh ar oiriúnacht na n-iarrthóirí sin chun feidhmeanna Abhcóide Ghinearálta den Chúirt Bhreithiúnais a fheidhmiú, |
| --- | --- |

(5)

Thug an painéal a cuireadh ar bun faoi Airteagal 255 den Chonradh ar Fheidhmiú an Aontais Eorpaigh tuairim fhabhrach uaidh ar oiriúnacht na n-iarrthóirí sin chun feidhmeanna Abhcóide Ghinearálta den Chúirt Bhreithiúnais a fheidhmiú,

TAR ÉIS AN CINNEADH SEO A GHLACADH:

Airteagal 1

Ceaptar Anthony COLLINS, leis seo, ina Abhcóide Ginearálta den Chúirt Bhreithiúnais don tréimhse ón 7 Deireadh Fómhair 2021 go dtí an 6 Deireadh Fómhair 2024.

Airteagal 2

Ceaptar Laila MEDINA, leis seo, ina hAbhcóide Ginearálta den Chúirt Bhreithiúnais don tréimhse ón 7 Deireadh Fómhair 2021 go dtí an 6 Deireadh Fómhair 2027.

Airteagal 3

Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 8 Meán Fómhair 2021.

An tUachtarán

I. JARC

---

| 10.9.2021 | GA | Iris Oifigiúil an Aontais Eorpaigh | L 319/5 |
| --- | --- | --- | --- |

10.9.2021

GA

Iris Oifigiúil an Aontais Eorpaigh

L 319/5

---

CINNEADH (AE) 2021/1462 Ó IONADAITHE RIALTAIS NA mBALLSTÁT

an 8 Meán Fómhair 2021

lena gceaptar Breitheamh den Chúirt Ghinearálta

TÁ IONADAITHE RIALTAIS BHALLSTÁIT AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 19 de,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 254 agus 255 de,

De bharr an mhéid seo a leanas:

| (1) | Chuaigh téarma oifige 23 Bhreitheamh de chuid na Cúirte Ginearálta in éag an 31 Lúnasa 2019. |
| --- | --- |

(1)

Chuaigh téarma oifige 23 Bhreitheamh de chuid na Cúirte Ginearálta in éag an 31 Lúnasa 2019.

| (2) | Sa chomhthéacs sin, moladh go ndéanfaí Pēteris ZILGALVIS a ainmniú do phost mar Bhreitheamh sa Chúirt Ghinearálta. |
| --- | --- |

(2)

Sa chomhthéacs sin, moladh go ndéanfaí Pēteris ZILGALVIS a ainmniú do phost mar Bhreitheamh sa Chúirt Ghinearálta.

| (3) | Thug an painéal a cuireadh ar bun faoi Airteagal 255 den Chonradh ar Fheidhmiú an Aontais Eorpaigh tuairim fhabhrach uaidh ar oiriúnacht an iarrthóra sin chun feidhmeanna Breithimh den Chúirt Ghinearálta a fheidhmiú. |
| --- | --- |

(3)

Thug an painéal a cuireadh ar bun faoi Airteagal 255 den Chonradh ar Fheidhmiú an Aontais Eorpaigh tuairim fhabhrach uaidh ar oiriúnacht an iarrthóra sin chun feidhmeanna Breithimh den Chúirt Ghinearálta a fheidhmiú.

| (4) | Ba cheart, dá bhrí sin, Pēteris ZILGALVIS a cheapadh don tréimhse ó dháta theacht i bhfeidhm an Chinnidh seo go dtí an 31 Lúnasa 2025, |
| --- | --- |

(4)

Ba cheart, dá bhrí sin, Pēteris ZILGALVIS a cheapadh don tréimhse ó dháta theacht i bhfeidhm an Chinnidh seo go dtí an 31 Lúnasa 2025,

TAR ÉIS AN CINNEADH SEO A GHLACADH:

Airteagal 1

Leis seo, ceaptar Pēteris ZILGALVIS ina Bhreitheamh den Chúirt Ghinearálta don tréimhse ó dháta theacht i bhfeidhm an Chinnidh seo go dtí an 31 Lúnasa 2025.

Airteagal 2

Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 8 Meán Fómhair 2021.

An tUachtarán

I. JARC

---